cyanic-selkie/wikianc huggingface dataset:
Τζέσι Πλέμονς
Προσωπική ζωή
Όταν ο Πλέμονς εμφανίστηκε στο Breaking Bad, οι θαυμαστές του έδωσαν το παρατσούκλι «Meth Damon», λόγω της ομοιότητας του Πλέμονς με τον ηθοποιό Ματ Ντέιμον. Ένας από τους πρώτους κινηματογραφικούς του ρόλους, σε ηλικία 12 ετών, ήταν να παίξει τη νεότερη έκδοση του χαρακτήρα του Ντέιμον στην ταινία All the Pretty Horses (2000). Εμφανίστηκε επίσης στο The Master ως γιος του Φίλιπ Σέιμουρ Χόφμαν, ενός άλλου ηθοποιού με τον οποίο συγκρίθηκε η φυσική του εμφάνιση.
Ο Πλέμονς ξεκίνησε μια σχέση με τη συμπρωταγωνίστριά του στο Fargo, Κίρστεν Ντανστ το 2016. Αρραβωνιάστηκαν το 2017. Ο γιος τους, Ένις Χάουαρντ Πλέμονς, γεννήθηκε το 2018. Η Ντανστ γέννησε το δεύτερο παιδί του ζευγαριού, τον Τζέιμς Ρόμπερτ Πλέμονς το 2021.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου
Τζουζέπε Μερκάλι
Ο Τζουζέπε Μερκάλι (21 Μαΐου 1850 – 18 Μαρτίου 1914) ήταν Ιταλός ηφαιστειολόγος. Είναι κυρίως γνωστός λόγω της κλίμακας μέτρησης της έντασης των σεισμών που δημιούργησε.
Βιογραφικό
Ο Μερκάλι γεννήθηκε στο Μιλάνο το 1850. Αφού χειροτονήθηκε ρωμαιοκαθολικός ιερέας, έγινε καθηγητής φυσικών επιστημών στο Μιλάνο. Εκδιώχθηκε, όμως, από τη θέση του αυτή όταν κατηγορήθηκε για φιλελεύθερες απόψεις, καθώς υποστήριξε ανοικτά την ανέγερση μνημείου στη μνήμη του φιλοσόφου και ιερέα Αντόνιο Ρεσμίνι Σερμπάτι.
Αργότερα η ιταλική κυβέρνηση τον διόρισε καθηγητή στο πανεπιστήμιο της Ντομοντόσολα, στη συνέχεια στο Πανεπιστήμιο του Ρέτζιο ντι Καλάμπρια και, τελικά, στο Πανεπιστήμιο της Νάπολης. Διορίστηκε επίσης Διευθυντής στο «Παρατητήριο του Βεζούβιου».
Ο Μερκάλι βρήκε τραγικό τέλος το 1914, όταν τυλίχτηκε στις φλόγες παρασύροντας μια λάμπα παραφίνης, που βρισκόταν στο υπνοδωμάτιό του. Εικάζεται ότι εκείνο το βράδυ εργαζόταν μέχρι αργά, όπως άλλωστε συνήθιζε. Λέγεται, μάλιστα, ότι μία φορά είχε απορροφηθεί τόσο πολύ από την εργασία του, οπότε όταν και τον βρήκαν το επόμενο πρωί στις 11 π.μ. να συνεχίζει να εργάζεται, αδυνατούσε να πιστέψει ότι είχε ήδη ξημερώσει. Ο Μερκάλι βρέθηκε απανθρακωμένος πάνω στο κρεβάτι του. Κρατούσε μία κουβέρτα, με την οποία είχε επιχειρήσει να σβήσει τις φλόγες που τον περικύκλωσαν.
Λίγες μέρες αργότερα οι ιταλικές αρχές έδωσαν μια νέα διάσταση στο θάνατο του Μερκάλι. Υποστήριξαν την εκδοχή ότι στραγγαλίστηκε και στη συνέχεια το πτώμα του απανθρακώθηκε (πιθανώς με χρήση πετρελαίου) προκειμένου να εξαφανιστεί κάθε στοιχείο που θα οδηγούσε σε εξιχνίαση της εγκληματικής πράξης. Στήριξαν τα λεγόμενά τους στο γεγονός ότι χρηματικό ποσό ύψους 1.400 δολαρίων έλειπε από το διαμέρισμα του καθηγητή.
Η κλίμακα Μερκάλι
Η γνωστότερη συνεισφορά του Μερκάλι, είναι η Κλίμακα Μερκάλι, η οποία χρησιμοποιείται έως και σήμερα για τη μέτρηση της έντασης των σεισμικών δονήσεων. Η κλίμακα του Μερκάλι δε μετρά την ενέργεια που απελευθερώνεται από ένα σεισμό, όπως η κλίμακα Ρίχτερ. Αντίθετα, ασχολείται με τις επιπτώσεις ενός σεισμού σε μία δεδομένη περιοχή, γεγονός που την καθιστά μεν ακατάλληλη για τη μέτρηση σεισμών σε αραιοκατοικημένες ή ακατοίκητες περιοχές, αλλά ιδανική για χρήση σε πυκνοκατοικημένες. Η κλίμακα εκτείνεται από το 1 έως το 12, όπου με 1 βαθμολογείται η σεισμική δόνηση που καταγράφεται μόνο από σεισμογράφους και με 12 βαθμολογείται η δόνηση με τις πλέον καταστροφικές συνέπειες, δηλαδή ένας σεισμός που θα επέφερε ολική καταστροφή σε κάθε ανθρώπινη κατασκευή και θα άλλαζε το γεωγραφικό ανάγλυφο της περιοχής.
Ηφαιστειολογία
Ο Μερκάλι υπήρξε ακόμη αυτόπτης μάρτυρας ηφαιστειακών εκρήξεων στα ηφαίστεια Στρόμπολι (Stromboli) και Βουλκάνο. Οι περιγραφές του από τη μαρτυρία του αυτή, χρησιμοποιούνται έως και σήμερα από τους ηφαιστειολόγους ανά τον κόσμο.
Εξωτερικοί σύνδεσμοι
Κατηγορία:Ιταλοί γεωλόγοι Κατηγορία:Ρωμαιοκαθολικοί ιερείς
Γιώργος Ακοκαλίδης
Ο Γιώργος Ακοκαλίδης (αλλιώς Ακόκ) (γεν. 1946) είναι Έλληνας γελοιογράφος, δημιουργός κόμικς και γραφίστας.
Βιογραφικό
Γεννήθηκε στη Θεσσαλονίκη και σπούδασε γραφικές τέχνες. Πολιτικές γελοιογραφίες του έχουν δημοσιευτεί στις εφημερίδες Θεσσαλονίκη, Εγνατία, Ελεύθερη Γνώμη, Ποντίκι, Αγγελιοφόρος και Μακεδονία. Ασχολήθηκε επίσης με την εικονογράφηση βιβλίων, μεταξύ των οποίων και παιδικών, ενώ έχει εκδώσει και 3 άλμπουμ με γελοιογραφίες του. Έχει φτιάξει επίσης τα κοστούμια και τα σκηνικά για διάφορες θεατρικές παραστάσεις.
Στις αρχές της δεκαετίας του ογδόντα ξεκίνησε να συνεργάζεται με τον Τάσο Αποστολίδη στη διασκευή σε κόμικς των κωμωδιών του Αριστοφάνη. Με τον Τάσο Αποστολίδη συνεργάστηκε ξανά στο graphic novel «Ομήρου Οδύσσεια», το 2011 -12. Είχε κάνει επίσης την εικονογράφηση σε δύο μυθιστορήματα και μια νουβέλα του Κρίτωνα Σαλπιγκτή. Τα δύο πρώτα ήταν στη σειρά «Ο Πουρός ΗΡΩΣ», που εκδόθηκαν το 1991 και το 1994 και παρωδούσαν την ελληνική πολιτική σκηνή και τον Μικρό Ήρωα, ενώ η νουβέλα ήταν το «Τελευταίο Δρομολόγιο», το 2012.
Έχει βραβευθεί σε διάφορες εκθέσεις γελοιογραφίας και κόμικς τόσο στην Ελλάδα όσο και στο εξωτερικό.
Παραπομπές
Κατηγορία:Έλληνες γελοιογράφοι Κατηγορία:Έλληνες εικονογράφοι Κατηγορία:Έλληνες σκιτσογράφοι Κατηγορία:Έλληνες δημιουργοί κόμικς
Συμβούλιο Οικονομικών και Δημοσιονομικών Υποθέσεων
Το Συμβούλιο Οικονομικών και Δημοσιονομικών Υποθέσεων (ECOFIN) είναι μία από τις παλαιότερες διαμορφώσεις του Συμβουλίου της Ευρωπαϊκής Ένωσης και αποτελείται από τους Υπουργούς Οικονομικών των 27 μελών της Ευρωπαϊκής Ένωσης, καθώς και με τους Υπουργούς Προϋπολογισμού όταν συζητούνται τα δημοσιονομικά θέματα.
External links
Κατηγορία:Συμβούλιο της Ευρωπαϊκής Ένωσης Κατηγορία:Οικονομικά στην Ευρωπαϊκή Ένωση
Καλώδιο CAT3
Το καλώδιο της κατηγορίας 3 (αγγλ. category 3 ή CAT 3), γνωστό απλά και ως CAT 3, είναι ένας τύπος καλωδίων σύμφωνα με την προδιαγραφή EIA/TIA-568B. Είναι αθωράκιστο καλώδιο από δύο περιπλεγμένες ίνες και έχει πιστότητα μεταφοράς μέχρι και 10 Mbit/s και πιθανό εύρος ζώνης 16 MHz. Είναι μέρος μιας σειράς χάλκινων καλωδίων ευρείας χρήσης κατάλληλο και για την χρήση στην δομή δικτύων ηλεκτρονικών υπολογιστών στις αρχές της δεκαετίας του 1990. Εγκαταλείφτηκε όμως, αφού αντικαταστάθηκε από το πιο μοντέρνο καλώδιο της κατηγορίας 5, παραμένοντας όμως σε εφαρμογή στα δίκτυα αναλογικής τηλεφωνικής τηλεπικοινωνίας.
Αντίθετα με την προδιαγραφή των καλωδίων κατηγορίας 1, 2, 4 και 5, η προδιαγραφή του καλωδίου CAT 3 παραμένει να ισχύει στα πλαίσια των προδιαγραφών της TIA/EIA-568-B.
Μια κάποια αναβάθμιση των δικτύων βάση καλωδίων CAT 3 επιτεύχθηκε με την εφαρμογή της προδιαγραφής 100BASE-T4, που επιτυγχάνει ταχύτητα μέχρι 100 Mbit/s αφού χρησιμοποιούνται τέσσερα ζεύγη ινών και επιτυγχάνοντας ένα πολύ υψηλότερο εύρος ζώνης.
Εξωτερικοί σύνδεσμοι
Κατηγορία:Μηχανική Τηλεπικοινωνιών και Δικτύων Κατηγορία:Υλικό δικτύωσης
ΦΚ Ραμποτνίτσκι Σκοπίων
Η Ραμποτνίσκι (Фудбалски клуб Работнички) είναι ποδοσφαιρικός σύλλογος της πόλης των Σκοπίων στη Βόρεια Μακεδονία.
Ιστορία
Ιδρύθηκε το 1937 με χρώματα το κόκκινο και το άσπρο. Συμμετείχε στα πρωταθλήματα της Γιουγκοσλαβίας στην Β΄ και Γ΄ κατηγορία μέχρι το 1992 που η Γιουγκοσλαβία διαλύθηκε. Σήμερα συμμετέχει στην Α΄ κατηγορία του πρωταθλήματος της Βόρειας Μακεδονίας. Αγωνίζεται στο Φιλίπ ΙΙ Αρένα (33.460 θεατών).
Εξωτερικοί σύνδεσμοι
Ραμποτνισκι Σκοπιων Ραμποτνισκι Σκοπιων Κατηγορία:Σκόπια
Τίτος Φλάβιος Μητρόβιος
Ο Τίτος Φλάβιος Μητρόβιος (γιος του Νουμένιου ή Δημητρίου, λατινικά: Titus Flavius Metrobius, 1ος/2ος αιώνας μ.Χ.) ήταν ολυμπιονίκης από την Ιασό της Καρίας, ο οποίος αναδείχτηκε ολυμπιονίκης στο αγώνισμα του δόλιχου κατά τους 216ους (85 μ.Χ.) ολυμπιακούς αγώνες της αρχαιότητας. Αναφέρεται πως ήταν περιοδονίκης στο άθλημα του δόλιχου και είχε ιδιαίτερα μεγάλο αριθμό νικών στο συγκεκριμένο αγώνισμα, ανάμεσα στις οποίες ήταν και η νίκη κατά την πρώτη διοργάνωση των Καπιτωλίων στη Ρώμη.
Α.Σ. Σπάρτακος Γλυφάδας
Ο '''Α.Σ. Σπάρτακος Γλυφάδας''' είναι αθλητικό σωματείο στη Γλυφάδα Αττικής. Ιδρύθηκε το 1979 και έχει τμήματα μπέιζμπολ, σόφτμπολ, αντισφαίρισης, ξιφασκίας και αντιπτέρισης.
Μπέιζμπολ
Το τμήμα μπέιζμπολ είναι ο πιο επιτυχημένος σύλλογος μπέιζμπολ στην Ελλάδα,καθώς έχει κατακτήσει τα περισσότερα τρόπαια τόσο στο Πανελλήνιο πρωτάθλημα όσο και στο Κύπελλο Ελλάδος. Συγκεκριμένα ο Σπάρτακος έχει κατακτήσει έξι πρωταθλήματα και τρία κύπελλα.Στις 2 Δεκεμβρίου 2012 ο Σπάρτακος κατέκτησε το πιο πρόσφατο πρωτάθλημά του κερδίζοντας με 3-2 νίκες το Μαρούσι 2004 στη σειρά των τελικών,παρότι έχασε τους 2 πρώτους τελικούς και βρέθηκε να χάνει με 3-0 στην αρχή του 3ου αγώνα. Επίσης έχει πάρει μέρος στο κύπελλο πρωταθλητριών Ευρώπης το 2007 στη Βουλγαρία καταλαμβάνοντας την 8η θέση, ενώ το 2011 ήταν οικοδεσπότης στον όμιλό του των προκριματικών του κυπέλλου πρωταθλητριών Ευρώπης.
Σόφτμπολ
Το τμήμα σόφτμπολ συμμετείχε στο πανελλήνιο πρωτάθλημα από το 2003 που ιδρύθηκε έως το 2007 όταν και συγχωνεύτηκε με τη Δάφνη Αχαΐας. Έχει κατακτήσει ένα πρωτάθλημα Ελλάδος το 2005 ενώ είχε πρωταγωνιστήσει και στα υπόλοιπα. Το 2006 πήρε μέρος σαν πρωταθλήτρια στο Κύπελλο πρωταθλητριών Ευρώπης β΄κατηγορίας. Σε επίπεδο νεανίδων έχει μια τέταρτη θέση το 2003.
Τρίαθλο
Στο τρίαθλο ο Σπάρτακος έχει κατακτήσει κι εκεί πανελλήνια πρωταθλήματα ενώ αθλητής του Σπάρτακου είναι ο Βασίλης Κρομμύδας, 8 φορές πρωταθλητής Ελλάδας.
Αναφορές
Σπάρτακος Σπάρτακος Σπάρτακος Σπαρτακος Σπαρτακος Σπαρτακος Σπαρτακος Κατηγορία:Δήμος Γλυφάδας
A Space in Time
A Space in Time είναι ο τίτλος του έκτου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Αύγουστο του 1971 μέσω της δισκογραφικής εταιρείας "Chrysalis" στην Ευρώπη και της "Columbia" στην Αμερική.
Ο δίσκος παρουσίασε ένα πιο εμπορικό ηχητικό σύνολο σε σχέση με τα προηγούμενα άλμπουμ τους, ενώ περιείχε την μεγαλύτερη επιτυχία του συγκροτήματος, "I'd Love to Change the World", του οποίου το σινγκλ ανέβηκε στο # 10 στον Καναδά και το Top-40 στις Ηνωμένες Πολιτείες. Παρ' όλα αυτά, η εμπορική κατεύθυνση δεν είχε θετική υποδοχή στο ευρωπαϊκό κοινό, με το "A Space in Time" να είναι ο πρώτος τους δίσκος ο οποίος δεν κατάφερε να μπει στο Top-10 της Μεγάλης Βρετανίας από το 1968.
Τραγούδια του δίσκου
1. One of These Days (Alvin Lee) - 5:52
2. Here They Come (Alvin Lee) - 4:36
3. I'd Love to Change the World (Alvin Lee) - 3:44
4. Over The Hill (Alvin Lee) - 2:28
5. Baby Won't You Let Me Rock 'n' Roll You (Alvin Lee) - 2:16
6. Once There Was a Time (Alvin Lee) - 3:22
7. Let the Sky Fall (Alvin Lee) - 4:19
8. Hard Monkeys (Alvin Lee) - 3:10
9. I've Been There Too (Alvin Lee) - 5:44
10. Uncle Jam (Churchill, A. Lee, R.Lee, Lyons) - 1:57
Πηγές
Κατηγορία:Δισκογραφία των Ten Years After Κατηγορία:Άλμπουμ του 1971
Γίγαντας
Γίγαντας είναι:
Μουνίχια
Τα Μουνίχια ήταν αρχαία σπουδαία ετήσια εορτή που γινόταν προς τιμή της Μουνιχίας Αρτέμιδος ο ιερός ναός της οποίας βρίσκονταν στον ομώνυμο λόφο της Μουνιχίας στον Πειραιά.
Κατά τον Πλούταρχο οι αρχαίοι Αθηναίοι εόρταζαν τη Μουνιχία Άρτεμη στις 16 του Μουνιχιώνα, που συμπίπτει με τη σύγχρονη 1η Απριλίου. Κατά τον Σουίδα φαίνεται πως η εορτή αυτή προήλθε από τον μυθικό ήρωα Μούνιχο και γιορτάζονταν από τους προϊστορικούς χρόνους. Αργότερα οι εορτές της Μουνιχίας Αρτέμιδας ενώθηκαν με τις επίσης ετήσιες εορτές των «επινίκιων» της Ναυμαχίας της Σαλαμίνας.
Κατά την ημέρα της εορτής προσφέρονταν ιδιαίτερα γλυκίσματα τα λεγόμενα «αμφιφώνες». Στη συνέχεια ακολουθούσαν ναυτικοί αγώνες, λεμβοδρομίες, και επίδειξη των «ιερών πλοίων» στον ομώνυμο λιμένα Μουνιχίας.
Άβιλα (επαρχία)
Γεωγραφία
250px|thumb|Γεωφυσικός χάρτης της επαρχίας|alt=|left Η Άβιλα διαιρείται σε δύο φυσικά τμήματα που διαφέρουν μεταξύ τους κλιματικά και εδαφικά. Το βόρειο τμήμα είναι γενικά επίπεδο. Το κλίμα του εναλλάσσεται από το υπερβολικό κρύο τον χειμώνα σε καύσωνες το καλοκαίρι. Ο πληθυσμός αυτού του τμήματος είναι κυρίως γεωργικός. Η νότια διαίρεση είναι μια μάζα από τραχιά γρανιτικά και απότομα βουνά, διασκορπισμένα, ωστόσο, με προστατευμένες και καλά εύφορες κοιλάδες με πλούσια βλάστηση.
Οι κύριοι ποταμοί που διαπερνάν την επαρχία είναι ο Τάγος και ο Δούρος και πολλαπλοί παραπόταμοι τους. Το υψόμετρο της επαρχίας σε ορισμένα σημεία ξεπερνάει τα 2,500 μέτρα.
Ιστορία
Η επαρχία μειώθηκε οικονομικά και πληθυσμιακά κατά τον 18ο και 19ο αιώνα, λόγω της έλλειψης δραστηριότητας εκ μέρους των κατοίκων παρά των φεουδαρχών, καθώς και των αυστηρών νόμων που λειτούργησαν ως εμπόδια για την πρόοδο.
Εξωτερικοί σύνδεσμοι
Κατηγορία:Επαρχίες της Ισπανίας Κατηγορία:Καστίλη και Λεόν
Ζαχολήτικος
Ο Ζαχολήτικος είναι ποταμός της Πελοποννήσου. Πηγάζει από την περιοχή του Σαρανταπήχου και εκβάλλει στον Κορινθιακό κόλπο στην ανατολική πλευρά του Δερβενίου. Ο Ζαχολήτικος ποταμός ονομάζεται και Δερβένιος.
Ζαχολητικο
Σκοπευτικό τουφέκι
thumb|right|300px Στη στρατιωτική και αστυνομική ορολογία, σκοπευτικό τουφέκι είναι ένα ακριβές όπλο χειρός, που χρησιμοποιείται για να εξασφαλιστεί ορθότερη πορεία του πυρομαχικού σε μεγαλύτερες αποστάσεις, σε σχέση με τα υπόλοιπα μικρά όπλα. Ένα συνηθισμένο σκοπευτικό τουφέκι είναι κατασκευασμένο για βέλτιστα επίπεδα ακρίβειας, εξοπλισμένο με τηλεσκοπικό φακό. Τα συγκεκριμένα όπλα ταξινομούνται ανάλογα με τη χρήση τους είτε ως στρατιωτικά είτε ως αστυνομικά.
Κατηγορία:Τυφέκια
Celtic Frost
Οι Celtic Frost ήταν ελβετικό Heavy metal συγκρότημα, το οποίο σχηματίστηκε το 1984 στη Ζυρίχη. Θεωρείται ότι άσκησαν ιδιαίτερη επιρροή στα συγκροτήματα του ακραίου metal. Το συγκρότημα παρουσίασε δύο περιόδους ενεργού δράσης, από το 1984 και το σχηματισμό τους μέχρι το 1993 και από το 2001 ως το 2008.
Hellhammer
Οι Celtic Frost προήλθαν από τον τραγουδιστή και κιθαρίστα Τόμας Γκάμπριελ Φίσερ και τον μπασίστα Μάρτιν Έρικ Έιν, οι οποίοι πιο πριν έπαιζαν στους Hellhammer. Στο συγκεκριμένο σχήμα, από τον Αύγουστο του 1982 και έπειτα, ο Φίσερ είχε αναλάβει την κιθάρα εκτός των φωνητικών, αφήνοντας το μπάσο. Το ντέμο τους "Triumph Of Death", θεωρήθηκε αρχικά μία από τις χειρότερες ηχογραφήσεις στην μέχρι τότε ιστορία του χέβι μέταλ, αν και τελικά αποδείχθηκε ιδιαίτερα επιδραστικό για την πρώτη γενιά του black metal. Το 1983, το μπάσο ανέλαβε ο Έιν και τα τύμπανα ο Στίβεν Πρίστλι, αντικαθιστώντας τον Γιοργκ Νόιμπαρτ. Η νέα σύνθεση κυκλοφόρησε το ΕΡ "Apocalyptic Raids" μέσω της "Noise Records", το οποίο κυκλοφόρησε μέσω της Metal Blade Records στις Ηνωμένες Πολιτείες με δύο επιπλέον κομμάτια.
1984-1992
Η αρχική σύνθεση των Celtic Frost σχηματίστηκε από τον Φίσερ, τον Έιν και το ντράμερ Ισαάκ Ντάρσο, τον Μάιο του 1984. Το όνομα του συγκροτήματος προήλθε από στίχους του συγκροτήματος Cirith Ungol. Μετά από μία μόνο πρόβα, ο Στίβεν Πρίστλι αντικατέστησε τον Ντάρσο, με το συγκρότημα να παίζει αρχικά σε New Wave of British Heavy Metal ήχους. Οι Celtic Frost διατήρησαν το συμβόλαιο που είχαν ως Hellhammer με τη "Noise Records", κυκλοφορώντας το μίνι-άλμπουμ "Morbid Tales" στις 24 Ιουνίου 1984 με τις ευρωπαϊκές εκδόσεις του δίσκου να περιέχουν έξι τραγούδια και την αμερικάνικη οκτώ, προσθέτοντας τα "Morbid Tales" και "Return To The Eve".
Ουγγρικοί Χοροί (Μπραμς)
Οι Ουγγρικοί Χοροί (γερμανικά: Ungarische Tänze, αγγλικά: Hungarian Dances) είναι 21 χορευτικά έργα του Γιόχαν Μπραμς, βασισμένα σε ουγγρικά θέματα, τα οποία τα ολοκλήρωσε το 1869. Το κάθε ένα διαφέρει χρονικά, μεταξύ του ενός λεπτού και των πέντε λεπτών. Ήταν και είναι μεταξύ των πιο γνωστών έργων του συνθέτη, αφού και κατά την εποχή τους, του επέφεραν κέρδη. Ο Μπραμς, τα έγραψε σε πιάνο, αρχικά, όμως στη συνέχεια εκτελέσθηκαν με πλειάδα οργάνων. Τα πιο γνωστά κομμάτια του έργου του είναι το Νο. 1 και το Νο. 5.
Celtic Frost
1984-1992
Σε αυτή την περίοδο του, το συγκρότημα φορούσε μέικ-απ με μακάβριο ύφος κατά τις ζωντανές του εμφανίσεις, κάτι που ονομάστηκε Corpse paint στην μετέπειτα εποχή του ακραίου ήχου. Τον Αύγουστο του 1985 κυκλοφόρησαν το ΕΡ "Emperor's Return", το οποίο εδραίωσε τους Celtic Frost στον τομέα τους, ενώ περιόδευσαν στη Γερμανία ανοίγοντας τις εμφανίσεις των Beast και των Mass.
Ουγγρικοί Χοροί (Μπραμς)
Εξωτερικοί σύνδεσμοι
Κατηγορία:Μουσική στην Ουγγαρία
Celtic Frost
1984-1992
left|thumb|240px|Οι Celtic Frost σε συναυλία το 2006 Τα τύμπανα είχε πλέον αναλάβει ο Ριντ Σεντ Μαρκ, ενώ ο Έιν απολύθηκε πριν ξεκινήσουν τις ηχογραφήσεις του επόμενου τους δίσκου, με τον Ντόμινικ Στάινερ να παίρνει τη θέση του. Στις 27 Οκτωβρίου 1985, κυκλοφόρησε το δεύτερο τους άλμπουμ με τίτλο "To Mega Therion", επεκτείνοντας τον ήχο τους με την προσθήκη πνευστών και οπερετικών φωνητικών. Το άλμπουμ έλαβε διθυραμβικές κριτικές και θεωρείται ένας από τους σπουδαιότερους δίσκους για τον ακραίο ήχο.
Ο Στάινερ αποχώρησε μετά τις ηχογραφήσεις, δίνοντας τη θέση του και πάλι στον Έιν για την περιοδεία του άλμπουμ. Οι Celtic Frost εμφανίστηκαν για πρώτη φορά εκτός Ευρώπης στις 30 Νοεμβρίου 1985 για το φεστιβάλ "World War III" στο Μόντρεαλ, μαζί με τους Voivod, τους Possessed, τους Destruction, κ.α..
Τον Φεβρουάριο του 1986, περιόδευσαν στην Ευρώπη μαζί με τους Helloween και τους Grave Digger, παίζοντας για πρώτη φορά στη Μεγάλη Βρετανία και το "Hammersmith Palais" του Λονδίνου, ενώ συνέχισαν τον Ιούνιο στις Ηνωμένες Πολιτείες μαζί με τους Running Wild και τους Voivod. Για να καλυφθεί το κενό ανάμεσα στα άλμπουμ, οι Celtic Frost κυκλοφόρησαν εκείνη τη χρονιά το ΕΡ "Tragic Serenades" με δύο νέες εκτελέσεις τραγουδιών του "To Mega Therion" όπως και το "Return to the Eve".
Στις 2 Νοεμβρίου 1987, κυκλοφόρησε ο τρίτος δίσκος τους με τίτλο "Into the Pandemonium", μία μίξη πολλών διαφορετικών ήχων που συνδυάζουν το Heavy και το Thrash Metal, την κλασική μουσική, το Χιπ χοπ, κ.α.. Θεωρείται η απαρχή του ατμοσφαιρικού ήχου στο είδος και χαρακτηρίστηκε από τη συμμετοχή πολλών γκεστ μουσικών σε όργανα όπως τσέλο, βιόλα, βιολί και τρομπέτα. Κατά τη διάρκεια των ηχογραφήσεων του, οι Celtic Frost περιόδευσαν στην Ευρώπη με τους Metallica, τους Anthrax και τους Crimson Glory. Η περιοδεία για την προώθηση του άλμπουμ ξεκίνησε από τη Μεγάλη Βρετανία με τους Kreator να ανοίγουν τις εμφανίσεις τους και το συγκρότημα να περιλαμβάνει στη σύνθεση του τον δεύτερο κιθαρίστα Ρον Μαρκς. Ακολούθησε το αμερικάνικο κομμάτι της περιοδείας, όπου εμφανίζονταν μαζί με τους Anthrax και τους Exodus.
Ο νέος ήχος των Celtic Frost δίχασε τους οπαδούς τους, με τον Μαρκς να παραιτείται δίνοντας τη θέση του στον Όλιβερ Άμπεργκ, ενώ μετά την επιστροφή τους στην Ευρώπη ο Έιν αποφάσισε να αποσυρθεί από τη μουσική βιομηχανία, με τον Φίσερ να προσλαμβάνει τον μπασίστα Κερτ Βίκτορ Μπράιαντ. Λίγο αργότερα, ο Ριντ Σεντ Μαρκ αποχώρησε για να γίνει μέλος των Mindfunk και έδωσε τη θέση του και πάλι στον Στίβεν Πρίστλι. Η νέα σύνθεση ηχογράφησε το δίσκο "Cold Lake", ο οποίος κυκλοφόρησε δέκα μήνες μετά το "Into the Pandemonium", με βασικό ήχο αυτόν του glam metal και εμφανείς τις επιρροές από τους Motley Crue. Το συγκεκριμένο άλμπουμ έλαβε ιδιαίτερα αρνητικές κριτικές από τα ΜΜΕ, ενώ οι οπαδοί του συγκροτήματος το απέρριψαν λόγω του ύφους του. Ο Φίσερ αφαίρεσε το προσωνύμιο "Warrior" από το όνομα του και οι Celtic Frost προσέλαβαν ακόμη και στυλίστα. Τον Φεβρουάριο του 1989, περιόδευσαν στην Ευρώπη μαζί με τους Destruction, με το κοινό να εγκαταλείπει το συγκρότημα. Παρ' όλα αυτά, η αμερικάνικη περιοδεία χαρακτηρίστηκε από θετικές αντιδράσεις, μιας και το κοινό στην αντίπερα όχθη του Ατλαντικού ήταν πιο οικείο στον ήχο του glam metal.
thumb|210px|Ο Φίσερ, ο Σεντ Μαρκ και ο Έιν το 2006 Στα τέλη του 1989, επέστρεψε στο συγκρότημα ο Ρον Μαρκς, ενώ στις νέες ηχογραφήσεις συμμετείχε ως γκεστ και ο Μάρτιν Έρικ Έιν. Τον Απρίλιο του 1990, κυκλοφόρησε ο δίσκος "Vanity/Nemesis" με τους Celtic Frost να επιστρέφουν στον σκληρό ήχο των τριών πρώτων δίσκων τους, με πιο thrash metal κατευθύνσεις. Παρ' όλα αυτά, ο αντίκτυπος των αντιδράσεων προς το "Cold Lake" είχε επηρεάσει τις πωλήσεις του συγκροτήματος, με αποτέλεσμα να πραγματοποιήσουν μία μικρή περιοδεία στη Μεγάλη Βρετανία με τους Slammer και οι εμφανίσεις τους στη Γερμανία να ακυρωθούν.
Οι Celtic Frost έδωσαν την τελευταία τους συναυλία στις 29 Μαΐου 1990 στο Ντέρμπι της Αγγλίας. Μετά από διάλειμμα ενός χρόνου, ηχογράφησαν ένα ντέμο αλλά είχαν απομείνει χωρίς συμβόλαιο με δισκογραφική εταιρεία, ενώ ο Σεντ Μαρκ είχε επιστρέψει και πάλι στα τύμπανα. Το συγκρότημα διαλύθηκε λόγω οικονομικών προβλημάτων, με τη "Noise Records" να κυκλοφορεί το 1992 τη συλλογή "Parched With Thirst Am I and Dying".
2001-2008
Στα τέλη του 2001, ανακοινώθηκε η επανένωση της επιτυχημένης σύνθεσης των Τόμας Γκάμπριελ Φίσερ, Μάρτιν Έρικ Έιν και Ριντ Σεντ Μαρκ, μαζί με τον κιθαρίστα και παραγωγό Έρολ Ουνάλα. Λίγο αργότερα, ανακοινώθηκε ότι ξεκίνησαν τις ηχογραφήσεις για τον επόμενο τους δίσκο με τίτλο "Probe", αλλά το πρώτο τραγούδι που κυκλοφόρησε μέσω διαδικτύου ήταν το "Ground", ενάμισι χρόνο αργότερα.
Τον Ιούνιο του 2004, ο Φίσερ ανακοίνωσε ότι σχεδίαζε να κυκλοφορήσει ένα προσωπικό άλμπουμ μέσα στο 2005 αν και οι Celtic Frost επέμεναν ότι ηχογραφούσαν νέο υλικό, με το ντράμερ Φράνκο Σέσα. Τον Μάιο του 2005, ολοκλήρωσαν κάποια ντέμο στα "Horus Sound Studios" του Αννόβερου. Την επόμενη χρονιά, το συγκρότημα σχεδίαζε να εμφανιστεί σε διάφορα φεστιβάλ της Ευρώπης, αλλά στις 3 Ιουνίου 2006 στο "Rock Hard" του Γκελζενκίρχεν, ο Έιν ανακοίνωσε ότι ο Φίσερ είχε μεταφερθεί στο νοσοκομείο με οξεία νεφρικά προβλήματα, τα οποία αποδείχτηκε ότι ήταν νεφρολιθιάση.
Ο έκτος στούντιο δίσκος των Celtic Frost με τίτλο "Monotheist" κυκλοφόρησε στις 29 Μαΐου 2006 πουλώντας 2.500 αντίτυπα στις Ηνωμένες Πολιτείες κατά την πρώτη εβδομάδα κυκλοφορίας του, ενώ έφθασε στο # 41 στην πατρίδα του συγκροτήματος, την Ελβετία. Το συγκρότημα γύρισε βίντεο κλιπ για το τραγούδι "A Dying God Coming Into Human Flesh" στη Ζυρίχη και πραγματοποίησε 47 ζωντανές εμφανίσεις στη Βόρεια Αμερική. Η περιοδεία συνεχίστηκε στην Ιαπωνία τον Ιανουάριο του 2007 μαζί με τους Satyricon και τους Nagflar. Για τις περιοδείες τους προσέλαβαν τον Βίκτορ Μπάλοκ των Γερμανών Dark Fortress.
Στις αρχές του 2007, το συγκρότημα ξεκίνησε τη σύνθεση νέων τραγουδιών αλλά τον Ιούνιο του 2008 ανακοινώθηκε από τον Έιν η αποχώρηση του Φίσερ. Λίγο αργότερα, σε μία κοινή τους ανακοίνωση, τα δύο ιδρυτικά μέλη του συγκροτήματος διεμήνυσαν τη διάλυση των Celtic Frost, οι οποίοι είχαν δώσει τις τελευταίες τους συναυλίες στις 12 και 13 Οκτωβρίου 2007 στο Μεξικό.
Πρωτάθλημα χειροσφαίρισης Α1 εθνικής κατηγορίας ανδρών 2004-2005
Το πρωτάθλημα χάντμπολ ανδρών της περιόδου 2004−2005 έγινε με τη συμμετοχή 12 ομάδων. Πρωταθλήτρια ομάδα αναδείχθηκε ο Αθηναϊκός, ενώ στην Α2 υποβιβάστηκε μόνο μία ομάδα, ο τελευταίος Αρχέλαος Κατερίνης,και προβιβάστηκαν τρεις (Χ.Α.Ν.Θ., ΠΑΟΚ και Ε.Σ.Ν. Βριλησσίων) λόγω της αύξησης των ομάδων σε 14 από την περίοδο 2005-2006. Το πρωτάθλημα διεξήχθη σε δύο γύρους των έντεκα αγώνων, ενώ δεν έγιναν πλέι οφ.
Άθροισμα δύο κύβων
Στα μαθηματικά, το άθροισμα δύο κύβων είναι το άθροισμα ενός αριθμού που είναι κύβος με έναν άλλον κύβο.
Παραγοντοποίηση
Το άθροισμα δύο κύβων x^3 και y^3 μπορεί να γραφτεί ως
Απόδειξη: Ξεκινώντας από το δεξί μέλος έχουμε ότι που ολοκληρώνει την απόδειξη.
Διαφορά κύβων
Θέτοντας y' = -y στον τύπο για το άθροισμα κύβων λαμβάνουμε ότι ή ισοδύναμα
Ακέραιοι εκφράσιμοι ως το άθροισμα κύβων
Στην θεωρία αριθμών από την εποχή του Διόφαντου έχει μελετηθεί ποιοι ακέραιοι αριθμοί z \in \Z μπορούν να γραφούν ως το άθροισμα δύο κύβων.
Αριθμοί των Ταξί
Οι αριθμοί των Ταξί είναι ο μικρότερος αριθμός που μπορεί να εκφραστεί ως το άθροισμα n κύβων. Για παράδειγμα, to 1729, μπορεί να γραφτεί ως και είναι ο μικρότερος τέτοιος αριθμός για n = 2. Για n = 3, ο μικρότερος τέτοιος αριθμός είναι ο 87.539.319, που μπορεί να γραφτεί ως
Τέλειες δυνάμεις
Στην θεωρία αριθμών έχει μελετηθεί ποια αθροίσματα κύβων είναι τέλειες δυνάμεις, δηλαδή για ποιους ακεραίους x, y και z ισχύει ότι για κάποιον φυσικό αριθμό p.
Παραπομπές
Κατηγορία:Άλγεβρα Κατηγορία:Θεωρία αριθμών
AW
Η συντομογραφία λατινικών χαρακτήρων AW ή aW ή .aw (στην αγγλική γλώσσα προφέρεται έι-ντάμπλγιου) μπορεί να αναφέρεται:
Πολ Μπόσταφ
Ο Πολ Στίβεν Μπόσταφ (Paul Steven Bostaph, 4 Μαρτίου 1964) είναι Αμερικανός ντράμερ της heavy και thrash metal μουσικής σκηνής, ο οποίος έχει συμμετάσχει σε συγκροτήματα όπως οι Forbidden, οι Slayer, οι Testament και οι Exodus.
Βιογραφία
Ο Μπόσταφ γεννήθηκε το 1964 στο Σαν Φρανσίσκο. Αγόρασε το πρώτο του σετ τυμπάνων σε ηλικία δεκαπέντε ετών και οι κυριότερες μουσικές επιρροές του ήταν οι Black Sabbath, οι Blue Öyster Cult και οι Iron Maiden.
Μετά το λύκειο, βρήκε δουλειά και παράλληλα εντάχθηκε στο συγκρότημα των Forbidden, ηχογραφώντας μαζί τους τα "Forbidden Evil" (1988) και "Twisted into Form" (1990), όπως και το ζωντανά ηχογραφημένο ΕΡ "Raw Evil: Live at the Dynamo".
left|thumb|230px|Ο Πολ Μπόσταφ με τους Slayer το 2013 Το 1992, ο Μπόσταφ πήρε τη θέση του Ντέιβ Λομπάρντο στους Slayer μετά από οντισιόν, ενώ την επόμενη χρονιά συμμετείχε στο ΕΡ "Return to the Apocalyptic City" των Testament, αντικαθιστώντας προσωρινά τον Λούι Κλεμέντε. Το 1994 κυκλοφόρησε το πρώτο άλμπουμ του συγκροτήματος με το νέο ντράμερ, με τίτλο "Divine Intervention", ανεβαίνοντας στο Top-10 στις Ηνωμένες Πολιτείες, όπου έγινε χρυσό. Μετά την κυκλοφορία του άλμπουμ διασκευών "Undisputed Attitude" το 1996, ο Μπόσταφ αποχώρησε από τους Slayer για να επικεντρωθεί στην προσωπική του δουλειά με τους Truth About Seafood, δίνοντας τη θέση του στον Τζον Ντετ των Evildead. Παρ' όλα αυτά, επέστρεψε στο συγκρότημα ένα χρόνο αργότερα ηχογραφώντας το "Diabolus in Musica".
Το 2001, μετά την κυκλοφορία του "God Hates Us All" και ενώ το συγκρότημα βρισκόταν στην περιοδεία για την προώθηση του, ο Μπόσταφ αποχώρησε λόγω τραυματισμού στον αγκώνα δίνοντας τη θέση του και πάλι στον Λομπάρντο.
Αφού ξεπέρασε το πρόβλημα υγείας του, ο Μπόσταφ έγινε μέλος των Systematic ηχογραφώντας το "Pleasure to Burn" και περιοδεύοντας μαζί τους για την προώθηση του άλμπουμ. Μετά την περιοδεία έκανε εγχείρηση στο γόνατο, λόγω προβλήματος που του προέκυψε παίζοντας ποδόσφαιρο. Το 2005 εντάχθηκε στους Exodus, κυκλοφορώντας μαζί τους το "Shovel Headed Kill Machine" παραμένοντας μαζί τους μέχρι τον Μάρτιο του 2007.
Το φθινόπωρο εκείνης της χρονιάς επανήλθε στους Testament, για να κυκλοφορήσουν το "The Formation of Damnation", μπαίνοντας στο Hot-100 του Billboard για πρώτη φορά μετά το 1992. Το καλοκαίρι του 2011 και ενώ το συγκρότημα βρισκόταν στα πλαίσια της συγγραφής νέων κομματιών για τον επόμενο του δίσκο, ο Μπόσταφ αποχώρησε προσωρινά λόγω τραυματισμού, για να δώσει τη θέση του στον Τζην Χόγκλαν για τις ηχογραφήσεις του άλμπουμ. Παρ' όλα αυτά, στα τέλη της χρονιάς ανακοινώθηκε η οριστική αποχώρηση του από το συγκρότημα.
Στις 30 Μαΐου 2013, ανακοινώθηκε η επιστροφή του στους Slayer, με το συγκρότημα να περιοδεύει στην Ευρώπη, ενώ στις αρχές της χρονιάς είχε συμμετάσχει στο "Frequency Unknown" των Queensrÿche του Τζεφ Τέιτ.
Τον Σεπτέμβριο του 2015, κυκλοφόρησε ο δίσκος "Repentless", πέμπτος του Μπόσταφ με τους Slayer και ενδέκατος συνολικά στην καριέρα του σχήματος.
Δισκογραφία
{|width="100%" align="center"|
Πηγές
Κατηγορία:Ροκ μουσικοί Κατηγορία:Ντράμερς
Perihelion
Perihelion είναι ο τίτλος του DVD του βρετανικού χαρντ ροκ συγκροτήματος Deep Purple, το οποίο βιντεοσκοπήθηκε στις 5 Ιουνίου του 2001 στο "Sunrise Theater" του Φορτ Λότερντεϊλ, στις Ηνωμένες Πολιτείες και κυκλοφόρησε στις 13 Αυγούστου του επόμενου έτους από την εταιρεία "MCY Music World Records Thames".
Η συγκεκριμένη βιντεοσκόπηση είναι μία από τις τελευταίες του κιμπορντίστα Τζον Λορντ με το συγκρότημα, αφού αποχώρησε λίγους μήνες αργότερα. Αυτή ήταν η δεύτερη εμφάνιση των Deep Purple για την αμερικάνικη περιοδεία τους του 2001.
Κατά την εισαγωγή του τραγουδιού "Lazy", ο Λορντ παίζει το "The Resurrection Shuffle" προς τιμήν του Τόνι Άστον.
Το DVD ολοκληρώνεται με μπόνους υλικό 13 λεπτών με τίτλο "Behind The Scenes" από κάμερες που βρίσκονταν στο χώρο της συναυλίας και ένα ημίωρο βίντεο με συνεντεύξεις των μελών του συγκροτήματος.
Τα μέλη του συγκροτήματος
Το "Perihelion" ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 2002
Σιδηροδρομική γραμμή Βερολίνου - Βαγδάτης
Στα τέλη του 19ου και στις αρχές του 20ού αιώνα, η Οθωμανική αυτοκρατορία ενεργοποίησε το σχέδιο κατασκευής του Σιδηρόδρομου της Βαγδάτης κάτω από γερμανικό έλεγχο, με πιστώσεις γερμανικών τραπεζών, που έγινε μια πηγή διεθνούς έντασης.
Τα αρχικά βήματα προς την κατασκευή μιας γραμμής από την Κωνσταντινούπολη στη Βαγδάτη ξεκίνησαν το 1888, όταν μια γερμανική εταιρεία που διευθυνόταν από τη Γερμανική Τράπεζα έλαβε άδεια παραχώρησης από τους Τούρκους ηγέτες, ώστε να επεκτείνει τη σιδηροδρομική γραμμή Χαϊντάρ Πασά-Ισμίτ από Κωνσταντινούπολη προς Άγκυρα. Μετά την ολοκλήρωση της γραμμής στην Άγκυρα στα μέσα 1893, εκχωρήθηκε νέα άδεια για να κατασκευαστεί μια νέα σιδηροδρομική γραμμή από την Άγκυρα στο Ικόνιο (Konia), η οποία γραμμή σιδηροδρόμων ολοκληρώθηκε μέσα 1896. Οι δύο γραμμές ήταν τα πρώτα δύο τμήματα του Σιδηρόδρομου της Βαγδάτης, που σχεδιάστηκε να επεκταθεί σε μια απόσταση 2200 χλμ. από την Κωνσταντινούπολη προς στη Βαγδάτη.
Τα άλλα ευρωπαϊκά έθνη, αρχικά, έδωσαν λίγη προσοχή στην κατασκευή της σιδηροδρομικής γραμμής, ώσπου το 1903 η οθωμανική κυβέρνηση έδωσε άδεια στην «Επιχείρηση σιδηροδρόμων της Βαγδάτης», που ελεγχόταν από τις γερμανικές τράπεζες, να χτίσει τη γραμμή σιδηροδρόμων από το Ικόνιο στη Βαγδάτη. Η κατάπληξη από το γεγονός αυτό ανάμεσα στη Ρωσία, Γαλλία και Μεγάλη Βρετανία ήταν μεγάλη, όταν αναλογίστηκαν ιδιαίτερα τις επιπτώσεις του γερμανικού σχεδίου να κατασκευαστεί ένας μεγάλος σιδηρόδρομος από το Βερολίνο ως τη Βαγδάτη, η επιδίωξη έγινε προφανής. Ένας σιδηρόδρομος που θα σύνδεε το Βερολίνο με τον Περσικό Κόλπο θα παρείχε στη Γερμανία μια αποδοτική σύνδεση και έναν πρόσφορο τρόπο μεταφοράς και επικοινωνίας με τις αποικίες της στην Αφρική, δηλαδή με τη Γερμανική Ανατολική Αφρική (Τανζανία) και Γερμανική νοτιοδυτική Αφρική (Ναμίμπια).
Από τη μια οι Άγγλοι θεωρούσαν την κατασκευή του έργου απειλή τα βρετανικά συμφέροντα λόγω της εύκολης γερμανικής πρόσβασης στον Περσικό Κόλπο στη συνέχεια με την αφρικανική αποικιακή ενδοχώρα και το εμπόριο με την Ινδία, από την άλλη διότι η βιομηχανία της Γερμανίας θα προμηθευόταν άφθονο και φτηνό πετρέλαιο από τη Μέση Ανατολή, δηλαδή θα ελευθερώνονταν από τους περιορισμούς που επέβαλλαν ο ισχυρός βρετανικός στόλος και η πανίσχυρη βρετανική ναυτιλία, η οποία έλεγχε τις κύριες θαλάσσιες οδούς. Αυτός ο ανταγωνισμός, και αυτός ο πιθανός σιδηρόδρομος ήταν η ουσιαστική αιτία (παρά η ανεξήγητη σύνδεση μεταξύ μιας σχετικά ασήμαντης δολοφονίας στη Βοσνία) για τον τιτάνιο πόλεμο μεταξύ της Μεγάλης Βρετανίας και της Γερμανίας, το αποτέλεσμα του οποίου ήταν η γερμανική απώλεια όλου του ελέγχου στη Μέση Ανατολή και σε όλες τις αποικίες της στην Αφρική, όπως και ένας πολυετής φόρος στη βιομηχανική παραγωγή της Γερμανίας, όπως προέβλεπε η Συνθήκη των Βερσαλλιών. Και τα γεωγραφικά και πολιτικά εμπόδια απέτρεψαν την ολοκλήρωση του έργου στο τμήμα μετά το Ικόνιο του Σιδηρόδρομου της Βαγδάτης πριν από τον πόλεμο που αρχίζει μέσα του 1914. Κατά τη διάρκεια της σύγκρουσης, οι τουρκικοί και γερμανικοί εργαζόμενοι εργάστηκαν για να ολοκληρώσουν το σιδηρόδρομο για στρατιωτικούς λόγους, αλλά ο πόλεμος τελείωσε προτού να μπορέσουν να ολοκληρώσουν το στόχο τους. Το 1919, η Συνθήκη των Βερσαλλιών ακύρωσε όλα τα γερμανικά δικαιώματα στο Σιδηρόδρομο της Βαγδάτης.
Κατηγορία:Σιδηροδρομικές μεταφορές στην Οθωμανική Αυτοκρατορία Κατηγορία:Διεθνή σιδηροδρομικά δίκτυα Κατηγορία:Εταιρείες στην Οθωμανική Αυτοκρατορία
Τεχνολογικό Πανεπιστήμιο Κύπρου
Το Τεχνολογικό Πανεπιστήμιο Κύπρου (ΤεΠαΚ) είναι το 3ο δημόσιο Κυπριακό Πανεπιστήμιο και το μοναδικό δημόσιο στην επαρχία Λεμεσού.
Ίδρυση
Το ΤΕΠΑΚ ιδρύθηκε το Δεκέμβριο του 2003 και δέχθηκε τους πρώτους φοιτητές το ακαδημαϊκό έτος 2007-2008. Η έδρα του Τεχνολογικού Πανεπιστημίου Κύπρου είναι η Λεμεσός.
Η εισδοχή για προπτυχιακές σπουδές γίνεται μέσω των Παγκυπρίων Εξετάσεων, ενώ αριθμός θέσεων διατίθεται για λογαριασμό υποψηφίων από την Ελλάδα διά μέσω των Πανελλαδικών Εξετάσεων. Από τον πρώτο χρόνο λειτουργίας του ο συναγωνισμός εισδοχής στο Πανεπιστήμιο για προπτυχιακές σπουδές ήταν ιδιαίτερα έντονος. Η αναλογία υποψηφίων - εισερχομένων στις σχολές του είναι σήμερα 10 προς 1.
Πανεπιστημιακές κατατάξεις
Σύμφωνα με πρόσφατες διεθνείς βαθμολογίες, το Τεχνολογικό Πανεπιστήμιο Κύπρου κατατάσσεται:
Μεταξύ των κορυφαίων 300-350 πανεπιστημίων στην παγκόσμια πανεπιστημιακή κατάταξη της τριτοβάθμιας εκπαίδευσης 2018-2019, 2019-2020 και 2020-2021. Επιπλέον το πανεπιστήμιο πέτυχε να κατατάσσεται σε αριθμό διεθνών δεικτών στις ακόλουθες θέσεις:
Σχολές και Τμήματα
Στο ΤΕΠΑΚ λειτουργούν έξι Σχολές στις οποίες υπάγονται δεκατρία τμήματα. Τα περισσότερα προγράμματα σπουδών αποτέλεσαν προϊόντα πανεπιστημιοποίησης διδακτικών αντικειμένων άλλων Ανώτερων Σχολών της Κύπρου όπως Τμήματα του Ανώτερου Τεχνολογικού Ινστιτούτου, της Νοσηλευτικής Σχολής, του Ανώτερου Ξενοδοχειακού Ινστιτούτου, αλλά σε καμία περίπτωση δεν έγινε συγχώνευση Ανώτερων Εκπαιδευτικών Ιδρυμάτων με σκοπό την ίδρυση του ΤΕΠΑΚ.
Διοίκηση
Το ΤΕΠΑΚ ως ανεξάρτητο και αυτοδύναμο Νομικό Πρόσωπο Δημοσίου Δικαίου διοικείται από το Συμβούλιο του Τεχνολογικού Πανεπιστημίου Κύπρου για οικονομικές και διοικητικές υποθέσεις ενώ η Σύγκλητος αποτελεί το Ανώτατο Ακαδημαϊκό όργανο του Πανεπιστημίου.
Τη λειτουργία του Πανεπιστημίου στηρίζουν επτά Υπηρεσίες.
Βιβλιοθήκη
Η βιβλιοθήκη του Πανεπιστημίου απευθύνεται κυρίως σε όλα τα μέλη της ακαδημαϊκής κοινότητας (διδακτικό προσωπικό, φοιτητές, ερευνητές κ.λπ.) και στους υπόλοιπους πολίτες που την επισκέπτονται. Κύριος σκοπός της είναι να υποστηρίζει τη διαδικασία της έρευνας και της μόρφωσης των χρηστών με τις υπηρεσίες και πηγές πληροφόρησης που διαθέτει και να καλύπτει τις ανάγκες που έχουν για πληροφόρηση και ενημέρωση. Για την πραγματοποίηση της αποστολής της, η βιβλιοθήκη έχει θέσει επιμέρους στόχους την συνεργασία της με άλλες βιβλιοθήκες και επιστημονικά ιδρύματα, τον εξοπλισμό της σε τεχνολογική υποδομή και την ανανέωση των παρεχόμενων υπηρεσιών της, την οργάνωση και τη διατήρηση χρήσιμων συλλογών και των εμπλουτισμό της με νέες προσκτήσεις ή και δωρεές που αποδέχεται, τη στελέχωση της από ειδικευμένο προσωπικό και την παρακολούθηση των σύγχρονων εξελίξεων. Ως Κεντρική Βιβλιοθήκη, περιλαμβάνει την βιβλιοθήκη της Σχολής Επιστημών Υγείας και την Δημοτική Βιβλιοθήκη.
Η συλλογή της καλύπτει όλα τα θεματικά πεδία που θεραπεύει το Πανεπιστήμιο και αποτελείται από επιστημονικό υλικό (βιβλία και περιοδικά), οπτικοακουστικό υλικό (CD-ROMs, DVD-ROMs, φωτογραφίες κ.ά.), γενικό πληροφοριακό υλικό, (εγκυκλοπαίδειες, ευρετήρια κ.ά.), διδακτορικές διατριβές και διπλωματικές εργασίες προπτυχιακών και μεταπτυχιακών φοιτητών του Πανεπιστημίου και άλλων Ιδρυμάτων, συγγράμματα και σημειώσεις μαθημάτων που δανείζονται στους σπουδαστές του και ιστορικά βιβλία διαφόρων θεμάτων.
Υποδομή - Χωροθέτηση Κτιρίων
Το Πανεπιστήμιο εδρεύει στον πυρήνα του ιστορικού κέντρου της Λεμεσού σε ιστορικά αναπαλαιωμένα κτήρια όπως το Παλαιό Κτίριο του Κτηματολογίου, το κτίριο Δικαστηρίων, το Παλαιό κεντρικό ταχυδρομείο, το ιστορικό ξενοδοχείο Κοντινένταλ, το πρώην πολυκατάστημα Τοφής Κυριάκου και άλλα. Η σταδιακή ανάπτυξη του Πανεπιστημίου σε αριθμό σχολών, τμημάτων και φοιτητών προβλέπει επέκταση πέρα από τον ιστορικό πυρήνα της πόλης και δημιουργία πανεπιστημιούπολης στην περιοχή που στεγάζεται σήμερα η Αστυνομική Διεύθυνση Λεμεσού και το παλαιό Γενικό Νοσοκομείο της πόλης.
Διεθνείς Σχέσεις
Το Ευρωπαϊκό Τεχνολογογικό Πανεπιστήμιο, EUt + είναι το αποτέλεσμα της συνένωσης οκτώ ευρωπαίων τριτοβάθμιων ιδρυμάτων που μοιράζονται από κοινού το όραμα "Σκεφτόμαστε πρώτα ανθρώπινα" για μια πιο ανθρωποκεντρική προσέγγιση της τεχνολογίας και τη φιλοδοξία να δημιουργήσουν έναν νέο θεσμό στη τριτοβάθμια εκπαίδευση εντός της Ευρωπαϊκής Ένωσης στη βάση της συνομοσπονδιακής συνεργασίας μεταξύ των ιδρυμάτων αυτών.
Μέσω του EUt +, οι εταίροι δεσμεύονται να δημιουργήσουν ένα βιώσιμο μέλλον για τους φοιτητές τους, του προσωπικού τους και των περιοχών που βρίσκονται οι εγκαταστάσεις τους.
Απόφοιτοι
Γνωστοί απόφοιτοι του ΤΕΠΑΚ:
Μιλαν Τραίκοβιτς
Εξωτερικοί σύνδεσμοι
Κατηγορία:Δήμος Λεμεσού Κατηγορία:Πανεπιστήμια στην Κύπρο
ΣΜ Καέν
150px|μικρογραφία|Επετειακό έμβλημα για τα 150 χρόνια από την ίδρυση του συλλόγου Η Σταντ Μαλέρμπ Καέν Καλβαντός Κάτω-Νορμανδία (ΣΜ Καέν) είναι γαλλική ποδοσφαιρική ομάδα με έτος ίδρυσης το 1913, και με έδρα την πόλη Καν. Η ονομασία της προέρχεται από το Λύκειο Μαλέρμπ, από το όνομα του ποιητή Φρανσουά ντε Μαλέρμπ (1555-1628).
Ο προπονητής Πιέρ Μανκοβσκί, που προσελήφθη το 1983, θα την βοηθήσει να ανέβει σε σύντομο χρονικό διάστημα τα "σκαλοπάτια" του γαλλικού ποδοσφαίρου. Το 1985, η ομάδα αποκτά καταστατικό επαγγελματικής ομάδας. Τρεις σεζόν αργότερα, η Μαλέρμπ προβιβάζεται για πρώτη φορά στην πρώτη κατηγορία. Το 1992, λίγους μόλις μήνες αφού η ομάδα γλίτωσε για λίγο την οικονομική πτώχευση, η ομάδα του Ντανιέλ Ζαντυπέ τερματίζει στην πέμπτη θέση του πρωταθλήματος, συνώνυμης της πρόκρισης για το Κύπελλο ΟΥΕΦΑ της επόμενης σεζόν. Την επόμενη χρονιά, λαμβάνει χώρα η μετακόμιση της ομάδας στο Στάδιο Μισέλ ντ'Ορνανό, σύμβολο των νέων φιλοδοξιών της ομάδας. Τελικά, η ομάδα υποβιβάζεται άδοξα το 1995. Παρά την κατάκτηση του πρωταθλήματος της D2 το 1996, οι Νορμανδοί αρχίζουν σταδιακά να πέφτουν στην ανωνυμία της δεύτερης κατηγορίας. Η πρόσληψη του Πατρίκ Ρεμί το 2002, που αντικαταστάθηκε το 2005 από τον Φρανκ Ντυμά, δίνει την δυνατότητα στην Σταντ Μαλέρμπ να ξαναβρεί μια σχετική αθλητική επιτυχία: οι malherbistes καταφέρνουν να προβιβαστούν αρκετές φορές στην ελίτ του γαλλικού ποδοσφαίρου στη διάρκεια της δεκαετίας του 2000 και φτάνουν στον τελικό του Λιγκ Καπ Γαλλίας το 2005.
Η ομάδα της Καέν έχει ως πρόεδρο τον Ζαν-Φρανσουά Φορτέν από το 2002, και η πρώτη ομάδα διευθήνεται από το 2005 από τον Φρανκ Ντυμά, τον οποίο βοηθά ο κάτοχος διπλώματος προπονητικής Πατρίς Γκαράντ από το 2009. Κατέκτησε το πρωτάθλημα Γαλλίας της Λιγκ 2 το 2010, κάτι που της επιτρέπει να αγωνίζεται στην πρώτη κατηγορία από τότε.
Γκρουπ οπαδών
Ένα πρώτο κλαμπ οπαδών δημιουργήθηκε τον Γενάρη του 1936 ενώ η ομάδα αγωνίζεται στην D2. Το όνομά του είναι « Allez Malherbe » (ελ:Εμπρός Μαλέρμπ). Διαλύεται τον Φλεβάρη του 1939. Μετά τον πόλεμο, ένα νέο κλαμπ οπαδών γεννιέται το 1948. Αλλά η πρώτη σοβαρή οργάνωση των "ενεργών" οπαδών λαμβάνει χώρα στη διάρκεια της σεζόν 1986-1987, που βλέπει την Σταντ Μαλέρμπ να τερματίζει στη δεύτερη θέση του πρωταθλήματος της δεύτερης κατηγορίας. Αυτοί οι οπαδοί συγκεντρώνονται στο Virage Venoix και παίρνουν το όνομα Virage Vikings. Με το τέλος της σεζόν 1988-1989, την πρώτη στην ελίτ του γαλλικού ποδοσφαίρου, οι συχνοί θαμώνες του Virage Vikings δημιουργούν τους les Vikings de Venoix (ελ:οι Βίκινγκς του Βενουά). Δίνουν ζωή στο "virage" με τα τραγούδια, τα τύμπανά τους και κάνουν αρκετές μετακινήσεις (7 000 οπαδοί της Καέν ακολουθούν την ομάδα στο Λαβάλ τον Μάιο του 1989 ). Το καλοκαίρι του 1990, αλλάζουν όνομα για να γίνουν η Brigade Vikings (BV), το πρώτο οργανωμένο γκρουπ οπαδών της ΣΜ Καέν που να αποτελεί μέλος του κινήματος ultra. Φτιάχνουν τότε τις δικές τους ενδυμασίες (κασκόλ, μπλουζάκια) που δεν πωλούνται στο κατάστημα του γηπέδου και εκδίδουν ένα οπαδικό περιοδικό, το Brigade News.
Το καλοκαίρι του 1991 βρίσκει περίπου δέκα αντιφρονούντα μέλη να εγκαταλείπουν το Virage Venoix για το Virage Caen, και να δημιουργούν το γκρουπ The Gunners, βρετανικής εμπνεύσεως. Ένα άλλο γκρουπ δημιουργείται την ίδια εποχή από πρώην μέλη της Brigade Vikings, το Kop Of Hund Boys (KOHB), που συγκεντρώνει το κίνημα skinhead που βρίσκεται στην Καέν, και εγκαθίσταται στο Virage Venoix. Τέλος, η φανφάρα του Μπλαινβίλ δεν χάνει την ευκαιρία να συμπαραστέκεται στους Caennais στη διάρκεια των εντός έδρας αγώνων και μερικές φορές στους εκτός έδρας από το 1984.
Μετά την μετακόμιση της πρώτης ομάδας στο Στάδιο Μισέλ ντ'Ορνανό το 1993, τα τρία γκρουπ, με αρκετά διαφορετικές νοοτροπίες το καθένα τους, εγκαθίστανται στην Tribune Nord, αρχικά στο ψηλό της τμήμα, και στη συνέχεια πιο χαμηλά, στο Populaire B. Αρκετές διαμάχες με μέλη του BV το 1994 οδηγούν το Kop Of Hund Boys να μετακομίσει στην Tribune Sud, κάτι που δίνει το έναυσμα για την μετέπειτα διάλυση του γκρουπ.
Τον Ιούνιο του 1995, η μικτή επιτροπή ασφαλείας της εθνικής ένωσης ποδοσφαίρου ανακοινώνει πως, στο πλαίσιο του αγώνα ενάντια στην βία εντός των γηπέδων, κάθε ομάδα θα πρέπει να έχει αναγνωρίσει ως επίσημο οπαδικό της φορέα ένα συγκεκριμένο γκρουπ οπαδών. Τον Μάρτιο του 1996, το Malherbe Normandy Kop δημιουργείται υπό την αιγίδα του speaker της ομάδας, Ντομινίκ Μλυναρσκί, συγχωνεύοντας τους Gunners και την Brigade Viking. Το πρώτο γραφείο του MNK αποτελείται από ίσο αριθμό μελών των δύο γκρουπ. Αυτή η συγχώνευση πάντως δεν βρίσκει σύμφωνο έναν σημαντικό αριθμό οπαδών-μελών των δύο γκρουπ, που συνεχίζουν να χρησιμοποιούν τα πανό με τα ονόματα των παλιών γκρουπ.
Τα απογοητευτικά αποτελέσματα που γνωρίζει η ομάδα από το 1996 παραδόξως θα βοηθήσουν στην ένωση του κινήματος : τα μέλη της Brigade Viking χάνουν σύντομα την δυναμική τους, έτσι ώστε το MNK βρίσκεται να αποτελείται ύστερα από μερικούς μήνες αποκλειστικά από πρώην Gunners. Το 1997, ορισμένοι πρώην Gunners, κυρίως προερχόμενοι από την Section Manche, ιδρύουν το Drakkar Side, που αντιπαρατίθεται στο MNK και επιχειρεί να δώσει ζωντάνια στην κερκίδα Populaire E, χωρίς αποτέλεσμα όμως. Αυτό το γκρουπ εξαφανίζεται το 2000.
Από τη δημιουργία του, το MNK 96 αποτελεί το βασικό, και συχνά το μοναδικό, γκρουπ οπαδών της Σταντ Μαλέρμπ ντε Καέν. Στη διάρκεια αρκετών ετών, και ενώ η ομάδα βρίσκεται κολλημένη στη δεύτερη κατηγορία, το γκρουπ δυσκολεύεται να προσελκύσει μέλη και να γίνει γνωστό. Αλλά από το 2001, οι δραστηριότητές του γίνονται πιο εμφανείς και περισσότερο « ultra » κυρίως χάρη στην άφιξη νεαρών οπαδών που γίνονται γνωστοί υπό το όνομα BOB14 (Brigade Olivier Bogaczyk 14). Το 2002, το γκρουπ μετακομίζει στο κέντρο της κερκίδας Populaire B, πίσω από τις δύο εστίες. Η αθλητική ανανέωση που γνωρίζει ο σύλλογος από τον χειμώνα του 2003 συνοδεύεται από την ανάπτυξη του MNK 96, που ορίζει να χτίζει μια ταυτότητα και καταφέρνει να παρασύρει τους υπόλοιπους θεατές ορισμένες βραδιές αγώνων, δέκα χρόνια μετά την μετακόμιση στο Στάδιο Μισέλ ντ'Ορνανό. Αυτή η δυναμική, που καλλιεργήθηκε με τις επανόδους της ομάδας στη Λιγκ 1, οδηγεί στο φαινόμενο ένα τμήμα του κοινού της Tribune B να παραμένει όρθιο σε κάθε αγώνα.
Το 2007, ένα γκρουπ υπό το όνομα Fans Caen επιχειρεί με την σειρά του να ζωντανέψει ένα δεύτερο kop στην κερκίδα Populaire E, απέναντι από την Populaire B, αλλά δυσκολεύεται να βρει την επιτυχία που αρχικά ανέμενε. Ο σύνδεσμος εξαφανίζεται από το προσκήνιο το 2008 "εξαιτίας έλλειψης θέλησης από την πλευρά των μελών". Τέλος, ένα γκρουπ που περιλαμβάνει τους εξόριστους οπαδούς, οι Paris Drakkars, ακολουθεί την ομάδα, ιδιαίτερα στις μετακινήσεις της, από το 2005.
Το 2011, ένα νέο γκρουπ γεννιέται στην κερκίδα Populaire E, οι « Caen 1913 ».
Σημειώσεις
<references group="σημ." />
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1913 Κατηγορία:Ιδρύσεις ποδοσφαιρικών ομάδων το 1913
Μανσάφ
Το μανσάφ (منسف) είναι ένα παραδοσιακό αραβικό πιάτο φτιαγμένο από αρνί μαγειρεμένο σε σάλτσα στραγγιστού γιαουρτιού, που έχει υποστεί ζύμωση, και σερβίρεται με ρύζι ή πλιγούρι.
Είναι ένα δημοφιλές πιάτο σε όλη την Ανατολή. Θεωρείται το εθνικό πιάτο της Ιορδανίας και εντοπίζεται επίσης στο Ιράκ, τη Συρία και τη Σαουδική Αραβία, καθώς και στην Παλαιστίνη και το Ισραήλ. Το όνομα του πιάτου προέρχεται από τον όρο "μεγάλος δίσκος" ή "μεγάλο πιάτο".
Ιστορία
Το πρωτότυπο ποιμενικό βεδουίνικο μανσάφ υπέστη σημαντικές αλλαγές τον 20ό αιώνα.
Μετά την εκλαΐκευση του ρυζιού στη βόρεια Ιορδανία τη δεκαετία του '20, το ρύζι εισήχθη σταδιακά στο πιάτο: αρχικά αναμίχθηκε με πλιγούρι και αργότερα υπήρχε μόνο του, έως ότου το πιάτο έφτασε στη σύγχρονη ενσάρκωσή του με βάση το άσπρο ρύζι. Ομοίως, η σάλτσα τζαμίντ είναι μια πρόσφατη εξέλιξη, καθώς οι Βεδουίνοι δεν είχαν ιστορικά τζαμίντ στα μαγειρεμένα γεύματά τους μέχρι τη σύγχρονη "εξημέρωσή" τους.
Τζαμίντ
δεξιά|μικρογραφία| Το [[Αλ Καράκ στην Ιορδανία είναι γνωστό ότι παράγει την καλύτερη ποιότητα τζαμίντ.]] Το τζαμίντ είναι ένα σκληρό στραγγιστό γιαούρτι, που παρασκευάζεται με βρασμό του αιγοπρόβειου γάλακτος, το οποίο στη συνέχεια αφήνεται να στεγνώσει και να περάσει από ζύμωση. Το μείγμα στη συνέχεια φυλάσσεται σε ένα λεπτό πανί τυριού για να φτιάξει ένα παχύ γιαούρτι. Προστίθεται αλάτι καθημερινά για να πυκνώσει το γιαούρτι ακόμη περισσότερο για μερικές ημέρες, το οποίο στη συνέχεια γίνεται πολύ πυκνό και διαμορφώνεται σε στρογγυλές μπάλες. Η πόλη Αλ Καράκ στην Ιορδανία έχει τη φήμη για την παραγωγή του πιο ποιοτικού τζαμίντ.
Μαγείρεμα
Ετοιμάζεται ένας ζωμός τζαμίντ και μαγειρεύονται τα κομμάτια του αρνιού μέσα σε αυτόν. Το πιάτο σερβίρεται σε μία μεγάλη πιατέλα πάνω σε μια στρώση λεπτής πίτας (μαρκούκ) και από πάνω προστίθεται ρύζι και στη συνέχεια το κρέας, γαρνιρισμένο με αμύγδαλα και κουκουνάρια. Στο τέλος η κρεμώδης σάλτσα τζαμίντ χύνεται στην κορυφή του πιάτου.
Πολιτισμός και παράδοση
δεξιά|μικρογραφία| Γυναίκα στην [[Πέτρα Ιορδανίας|Πέτρα προετοιμάζει μανσάφ με αρνί και κοτόπουλο]] Το μανσάφ συνδέεται με έναν παραδοσιακό ιορδανικό πολιτισμό, που βασίζεται σε έναν αγροτικό ποιμενικό τρόπο ζωής, στον οποίο το κρέας και το γιαούρτι είναι άμεσα διαθέσιμα.
Το μανσάφ σερβίρεται σε ειδικές περιστάσεις όπως γάμους, γεννήσεις και αποφοιτήσεις, ή για να τιμήσει έναν επισκέπτη, και σε μεγάλες γιορτές όπως το Ιντ αλ Φιτρ, το Ιντ αλ Αντχά, ταΧριστούγεννα, το Πάσχα και η Ημέρα Ανεξαρτησίας της Ιορδανίας. Τρώγεται παραδοσιακά συλλογικά από μια μεγάλη πιατέλα σε βεδουίνικο και αγροτικό στιλ: όλοι γύρω από την πιατέλα με το αριστερό χέρι πίσω στην πλάτη και χρησιμοποιώντας το δεξί χέρι αντί για μαχαιροπήρουνα.
Το εθνικό πιάτο της Ιορδανίας
Αν και το μανσάφ αναφέρεται συχνά ως "εθνικό πιάτο" της Ιορδανίας, το μανσάφ δεν είναι ένα πραγματικά "παραδοσιακό" πιάτο, αλλά μάλλον ένα πιο πρόσφατο φαγητό, που αναπτύχθηκε κατά τη διάρκεια της χασεμιτικής εποχής των αρχών του 20ού αιώνα και στη συνέχεια αναδείχθηκε ως εθνικό πιάτο μετά την ανεξαρτησία. Η τρέχουσα μορφή του μανσάφ διαφέρει από τις συνταγές της εποχής της ανεξαρτησίας και πρωτύτερα, αλλά απεικονίζεται από το κράτος ως ένα πιάτο που είναι και εθνικό και βεδουίνικη παράδοση, παρόλο που ιστορικά είναι επίσης πιάτο των αγροτών και των Βεδουίνων των γειτονικών περιοχών του Ισραήλ και της Συρίας.